în memoria lui Ion Mării, un român cu 
misiune 

în data de 18 iulie a murit în Germania un neobosit naţionalist român, legionarul Ion 
Mării. Din păcate, moartea lui pare a fi trecut neobservată, nu am văzut ca vreo publicaţie 
măcar să consemneze această tristă despărţire. Au făcut-o tocmai camarazii noştri germani 
care au alocat două pagini în revista ”Volk in Bewegung” pentru a evoca personalitatea de 
luptător excepţional a românului Ion Mării. Articolul a apărut în urmă cu două zile în 
revista independentă ”Volk in Bewegung ”, nr. 5/2012, la paginile 42 şi 43 şi pe care îl 
reproducem integral. 

Mulţi dintre noi au citit şi s-au educat şi cu ajutorul cărţilor scoase din truda lui Ion 
Mării. Iar fiecare dintre noi când ascultăm marşurile legionare şi vocea Căpitanului 
trebuie să îi mulţumim lui Ion Mării, care, cine ştie prin ce miracol, în anul 1973 a reuşit să 
le repună în circulaţie, salvându-le de la pieire. Veşnică recunoştinţă, îi mulţumim pentru 
moştenirea care o lasă urmaşilor. 

Lupta NS 



Imagine inedită. Ion Mării, pe motocicletă, alături de Comandantul Horia Sima, la 

Torredembara, 1971 

Moştenirea Gărzii de Fier. Ultimii Legionari 

de Gerd Zikeli 

Ion Mării, unul dintre ultimii legionari din Garda de Fier, a murit pe data de 18 iulie. 

A fost adept al Mişcării Legionare, înfiinţată de Zelea Codreanu, încă din tinereţe. Ion Mării 
i-a fost fidel toată viaţa, s-a implicat pentru mişcare, niciun sacrificiu nu i-a fost prea mare pentru 
aceasta, făcând tot ce i-a stat în puteri pentru a păstra şi a duce mai departe moştenirea spirituală 
a acesteia. Putem afirma cu toată confingerea că, prin acţiunile şi implicarea sa, a devenit însăşi 
un monument. S-a născut la data de 24 martie 1924 la poalele Munţilor Apuseni, aproape de 


Alba Iulia (Kalrsburg, germ.), în satul Lancrăm. Tot aici a văzut lumina zilei poetul şi diplomatul 
Lucian Blaga (1895) al cărui tată, preot în Lancrăm, l-a botezat şi pe Ion Mării. 

Pe când avea 13 ani, mama lui Ion Mării, o femeie foarte religioasă, l-a dus pentru prima dată 
la un pelerinaj. Cu această ocazie a văzut şi prima dată un film. Dar nu filmul, în care era 
prezentată viaţa lui Iisus, a făcut din această zi de 15 august 1937 o zi a destinului, ci întâlnirea 
cu un necunoscut. Acest om a recunoscut în el imediat entuziasmul şi idealismul de care era 
capabil. 

Astfel, din gura acestui om, a auzit Ion pentru prima dată numele lui Comeliu Zelea 
Codreanu, acel om care sădea în sufletele poporului oprimat de clasa politica coruptă şi 
iresponsabilă, sămânţa unui nou crez politic, alături de cele mai frumoase speranţe intr-un viitor 
mai bun şi mai luminos. Din acel moment, deşi un copil. Ion Mării a fost pătruns de Ideea 
conducătorului Legiunii, din care urma şi el să facă parte curând. 

în capitala Banatului, Timişoara, a învăţat meseria de mecanic auto, în atelierul unui şvab. 

Dar era tot mai tare atras de Bucureşti, în centrul luptelor spirituale şi ideologice, unde lupta 
Codreanu şi adepţii săi, întru eliberarea poporului român. Aici, la porţile Bucureştilor, s-a 
petrecut tragedia din noaptea de 29-30 noiembrie 1938, când la ordinele regelui Carol II şi a 
amantei sale, Elena Lupescu, a fost ucis mişeleşte Codreanu împreună cu 13 dintre apropiaţii săi. 

Ion Mării a fost acceptat în 1938 în rândurile Gărzii de Fier şi a simţit pe propria piele 
prigoana. Nu doar că nu a dat înapoi, dimpotrivă, începând cu 1940, imediat după acţiunile 
sângeroase împotriva Gărzii de Fier, coordonate de ministrul de interne Călinescu, a fost activ ca 
lider în rândurile tinerilor muncitori legionari. 

Odată cu abdicarea regelui Carol II, principalul responsabil pentru gestionarea dezastruoasă a 
ţării, pentru crimele odioase asupra legionarilor, pentru pierderea Basarabiei şi a Bucovinei de 
Nord, Ion Mării a trăit plin de bucurie instaurarea guvernului naţional legionar, condus de 
Mareşalul Ion Antonescu ca şef al statului şi de Horia Sima, urmaşul lui Zelea Codreanu la 
conducerea Gărzii de Fier, ca vicepreşedinte. Din nefericire, speranţele românilor în această 
construcţie politică nu s-au împlinit. S-a ajuns curând la tensiuni între Antonescu şi Garda de 
Fier şi chiar la confruntări violente, iar armata loială mareşalului a înfrânt unităţile înarmate ale 
Gărzii de Fier. în timp ce Horia Sima şi sute de alţi legionari au fugit din ţară pentru a scăpa de 
întemniţări, Ion Mării a rămas în ţară, chiar în Bucureşti şi nu a părăsit România decât după actul 
de trădare al regelui Mihai I, din 23 august 1944. Mareşalul si miniştrii săi au fost predaţi 
comuniştilor ajunşi la putere cu ajutorul sovieticilor, iar ulterior au fost ucişi. 

Ion a ajuns împreună cu rămăşiţe ale diviziei “Prinz Eugen” în retragere până la Budapesta de 
unde a mers la Viena, alăturându-se lui Horia Sima, care aduna aici o armata de voluntari 
români, îmbrăcaţi în uniforme germane, pentru a lupta în continuare împotriva bolşevicilor, 
împreuna cu 200 de camarazi, Ion a mers la Liubliana (Laibach) în ianuarie 1945 unde au urmat 
un curs de pregătire pentru subofiţeri după care au luat calea Berlinului. Totuşi, pentru că era 
deja prea târziu pentru acest demers, au schimbat ruta şi s-au deplasat către Italia, unde în curând 
a căzut prizonier, reuşind să evadeze în scurt timp. O perioadă a găsit adăpost la un ţăran, pe care 
l-a ajutat la treburi gospodăreşti, dar a fost depistat, prins şi dus intr-un lagăr în Bologna, unde se 
afla şi Horia Sima, cu care a rămas în legături camaradereşti până la moartea acestuia din urmă. 
După mai multe schimbări forţate de locaţie în Italia, Ion a reuşit să plece în 1947 din Genoa în 
Argentina, unde a lucrat într-o fabrică, condusă de germani, ca mecanic auto şi strungar. După 13 
ani s-a întors din Argentina înapoi în Europa, rămânând în Germania, la Karlsfeld, lângă 
Miinchen. Din septembrie 1961 până la vârsta pensionării a lucrat la uzinele BMW pe postul de 
constructor maşini-unelte. Era mândru că a fost primul străin angajat pe acest post. 


“Există o legătură de simpatie între toţi aceia care, în diferite părţi ale pământului, îşi 
servesc neamul, după cum există o legătura de simpatie între toţi aceia care lucrează la 
nimicirea neamurilor”, spunea Zelea Codreanu în cartea sa “Garda de Fier”. La fel simţea şi Ion 
Mării. 

Ion Mării nu aparţinea celor care se uitau doar în trecut, pentru a se scufunda în doliu şi 
durere din cauza speranţelor politice neîndeplinite în cursul vieţii. Nu avea niciun dubiu că lupta 
pentru înnoirea României şi eliberarea definitivă a poporului român, cum avusese viziunea 
Căpitanul, trebuie dusă mai departe. De aceea a înfiinţat o editură proprie, investind toate 
mijloacele materiale de care dispunea, publicând astfel, în “Colecţia EUROPA”, operele lui 
Codreanu şi ale adepţilor săi iscusiţi în ale scrisului, fie morţi sau răspândiţi în toate colţurile 
lumii. De exemplu, lui Ion Mării i se datorează păstrarea operelor lui Ion Moţa şi Vasile Marin, 
ambii căzuţi pe câmpul de luptă de la Majadahonda lângă Madrid în 1937 în timpul războiului 
civil spaniol. O acţiune curajoasă de editare a constitut-o în anul 1979 publicarea operei 
recuperate a istoricului austriac Alexander von Randa “Cruci Vii” (Lebende Kreuze”). Prin 
traduceri în limbile culturii europene, Ion Mării a răspândit aceste cărţi importante în Italia, 
Spania, Franţa, Anglia şi în spaţiul cultural german. Dorinţa sa era de a propovădui ideile 
“părintelui tuturor naţionaliştilor europeni”, după cum l-a numit o personalitate importantă a 
istoriei secolului XX pe Codreanu, pe cât posibil în toată Europa cât şi pe plan mondial. Drept 
urmare, Ion Mării a găsit prieteni şi camarazi în toate aceste ţări, care îi sunt recunoscători, cu 
siguranţă, şi după moartea sa. Am putut la rându-mi să observ această recunoştiinţă cu ochii mei 
în urmă cu câţiva ani, când l-am însoţit la comemorările de la Majadahonda. Am avut o 
confirmare a acestei recunoştinţe văzându-i vasta corespondenţă la care mi-a oferit ocazional 
acces. 

Nimic nu trebuie să se piardă din ceea ce, mai devreme sau mai târziu, va răsări în toate 
inimile de bună credinţă şi va da apoi roade - aceasta era deviza care l-a condus în acţiunile sale 
neobosite. Este de la sine înţeles că se gândea şi la patria lui românească, pe care nu a mai văzut- 
o din 1944. 

în general, când o persoană ajunge la vârsta de 89 de ani, spunem că a atins o vârstă 
frumoasă. Desigur, este îmbucurător că Ion Mării a ajuns la această vârstă înaintată păstrându-şi 
puterile creatoare. Dar, nu dorim să uităm şi să omitem că nu a avut o familie proprie, a fost 
singur şi în ultimii ani, de multe ori bolnav, a fost supus mai multor operaţii dificile. Nu a putut 
şi nu a dorit să ţină legătură cu rudele sale din România, atâta timp cât ţara se afla sub comunism, 
pentru a nu le pune în pericol. După colapsul acestui sistem satanic, nimeni din familia lui nu 
mai era în viaţă, iar singurele contacte au rămas prietenii cu care împărtăşea aceleaşi viziuni. A 
avut totuşi norocul că, în timp ce rândurile vechilor camarazi se răreau, să găsească noi camarazi, 
tineri, pe care i-a putut câştiga de partea viziunii lui Codreanu. Aceştia nu îl vor uita şi îi vor 
păstra vie amintirea şi moştenirea, acţionând către un viitor pe care l-au dorit cu toţii. 

Istoria poporului nu aparţine ” aceluia care va trăi sau va învinge - cu sacrificarea liniei vieţii 
neamului - ci aceluia care, indiferent dacă va învinge sau nu, se va menţine pe această linie 
Cu aceste cuvinte ale Căpitanului ne luăm rămas bun de la Ion Mării, care nu a abandonat 
niciodată cauza poporului. 

Nota redacţiei: Menţionăm că acest articol a fost scris în Germania şi din acest motiv apar unele 
inexactităţi referitoare la cursul evenimentelor din perioada interbelică, care însă nu sunt 


definitorii pentru înţelegerea rolului important pe care l-a jucat Ion Mării în lupta pentru apărarea 
neamului, propagarea crezului legionar şi răspândirea patrimoniului cultural al mişcării. 



